După ce Florin Iordache a demisionat din Guvern, a rămas în urma lui replica pe care a rostit-o de nu mai puţin de 24 de ori într-o singură conferinţă de presă: „Altă întrebare". Şi sunt destui politicieni care au preluat-o ironic, pentru a destinde atmosfera în discuțiile cu jurnaliștii.

Reporter: Credeţi că Sorin Grindeanu ar fi un lider PSD mai bun decât dumneavoastră?

Liviu Dragnea, preşedintele PSD: Altă întrebare. Ca să citez un clasic în viaţă, altă întrebare. O să vedeţi că o să preluăm toţi asta.

Klaus Iohannis, preşedintele României: Exact în zilele următoare o să vă spun când se convoacă referendumul.

Reporter: Cum vi se par recomandările pe care le-a făcut Parlamentul în hotărârea de ieri privind referendumul? Sunt patru recomandări.

Klaus Iohannis, preşedintele României: Dacă dumnealor au considerat că trebuie să-mi facă recomandări, le-au făcut.

Reporter: Veţi ţine cont de ele?

Klaus Iohannis, preşedintele României: Altă întrebare.

Florin Jianu, fost ministru delegat pentru mediul de afaceri: În momentul în care ai pierdut, ca Guvern, credibilitatea şi ai o pecete, este imposibil să mai revii.

Reporter: Şi atunci care ar fi soluţia, să demisioneze? Vrem să auzim de la dumneavoastră.

Florin Jianu, fost ministru delegat pentru mediul de afaceri: Am răspuns deja. Altă întrebare. Şi n-am spus-o întâmplător.